Gudny Ingebjørg Hagen

Gudny Ingebjørg Hagen (født 22. august 1954) er en norsk forfatter, barnebokredaktør og musikant.
Fra 1976 til 1987 var Gudny Ingebjørg Hagen skuespiller og musiker i teater- og visegruppa Visvas, der hun sang og spilte klarinett og trekkspill. Hun hadde mange sceneroller og spilte blant annet den svenske bildebokfiguren Albert Åberg, også på to plater som Visvas gav ut. Gudny Ingebjørg Hagen har vært manusforfatter og programleder for Barne-TV i en rekke serier. Hun har skrevet manuskriptene til flere barne-TV-serier for NRK, blant annet julekalenderene Vertshuset den gyldne hale (1989), Amalies jul (1995), Jul i Blåfjell (1999) og Jul på Månetoppen (2002). Gudny Ingebjørg Hagen har skrevet flere barnebøker. For film og fjernsyn har hun dramatisert Anne Cath Vestlys bøker om Ole Aleksander Filibom-bom-bom (1998), og filmene Julenatt i Blåfjell (2009) og Blåfjell 2: Jakten på det magiske horn (2011) er basert på Hagens nisseunivers.
Hagen har eksamen fra Barnevernsakademiet i Oslo og har arbeidet som førskolelærer for hørselshemmede barn på Voldsløkka barnehage i Oslo. Hun er medlem av kunstnerorganisasjonene NBU, Nopa og Norske Dramatikeres Forbund, hvor hun i tre år satt i Dramatisk Råd. Ved siden av forfatterarbeidet er Hagen barnebokredaktør.
Hun er gift med forlagsmannen Tom Harald Jenssen.


== Priser ==
1975 og 1984 fikk VISVAS Spellemannspriser i kategorien «Beste barneplate».
I 1999 fikk sangene til Jul i Blåfjell Spellemannpris i kategorien «Beste barneplate».
I 1999 Otto Carlmar-prisen for fremragende film-og fjernsynsmanuskript.
Gullruten for TV-produksjonen Jul i Blåfjell
I 2004 Teskjekjerringprisen for sitt samlede barnekulturarbeid.
Kåret til Losnaridder, er tildelt diverse stipend, feks Statens treårige kunstnerstipend, NBU-stipend, NOPA-stipend.
2016 Brageprisen åpen klasse for bokserien «Fest og feiring», illustrert av Malgorzata Piotrowska
Tekstforfatterfondets ærespris for 2018
Kongsvinger Kommunes Kulturpris 2018


== Fjernsynsproduksjon ==
Blant annet:
1985: Portveien 2 (medforfatter til Eyvind Skeie)
1986: Guri Malla!, TV-serie (med tegn og tale)
1988: Atte Katte Noa, TV-serie i NRK
1989: Vertshuset den gyldne hale, TV-serie (med tegn og tale)
1990: På skraphaugen, TV-serie
1991: Fillibomboden, TV-serie
1992: Huset med det rare i, TV-serie, ca. 60 manus
1995: Amalies jul TV-serie
1996: Epler, gips og kjærlighet, TV-serie, NRK
1997: Sesam stasjon TV-serie, episodeforfatter, ca. 60 manus
1999: Jul i Blåfjell, TV-serie, julekalender for barn NRK
1999: Hemmelignissen, TV-serie
1999: Noe så mystisk, TV-serie
2001: Ørneredet, TV-serie NRK
2002: Jul på Månetoppen, TV-serie, julekalender NRK, musikk Bøhren/Åserud
2002 - fremdeles: Jul i Blåfjell, Oslo Nye Teater/Folketeateret
2003: Nissene på Gålå, friluftscenen/Peer Gyntscenen (spilt i fem vintersesonger)
2005: Jul på Månetoppen, hørespill NRK
2007: Jul på Månetoppen, teater Hålogaland Teater
1998: Ole Aleksander Filibom-bom-bom, spillefilm
2009: Julenatt i Blåfjell, spillefilm, manus sammen med Thomas Moldestad
2011: Blåfjell 2: Jakten på det magiske horn, spillefilm, manus sammen med Thomas Moldestad


== Forfatterskap ==
Tåketroll i Blåfjell
Tåketroll på tåketokt
Den Store Blåfjellboka
Serien Josefine Olsens Barnehage med titlene: Erteris, Skøytesirkus, Sommerklubben, Josefines Jul, Påskemysterier, Snøkongen
Serien Fest og feiring med fem bøker: God id!, God hanukka!, God jul!, God vesak!, God divali! (Bragepris 2016)


== Prosjekter/prosjektledelse ==
Blåkollen - lekeunivers på Skimuséet i Oslo - åpnet 2018


== Referanser ==


== Eksterne lenker ==
Gudny Ingebjørg Hagen hos Norske Dramatikeres Forbund
(en) Gudny Ingebjørg Hagen på Internet Movie Database 
(no) Gudny Ingebjørg Hagen hos Sceneweb 
(en) Gudny Ingebjørg Hagen hos The Movie Database 
Atte Katte Noa på tegnspråk med Gudny Hagen
Atte Katte Noa på tegnspråk med Gudny Hagen